Arriba a Burjassot el musical infantil “Canta Juegos” amb el grup Cosquillas
2025-07-24

Les xiquetes i els xiquets de Burjassot tenen una cita ineludible diumenge que ve 18 de desembre en el Centre Cultural Tívoli. La música, les ganes de passar-s’ho bé i la diversió donaran cita en aquest espai municipal a partir de les 17 hores amb el musical infantil “Canta Juegos” amb el grup Cosquillas.

L’espectacle, pensat per als xiquets i les seues famílies, posarà sobre l’escenari del Tívoli les cançons d’ahir, de hui i sempre; cançons que els propis pares i mares podran cantar, ja que els recordaran també els seus anys d’infantesa. El preu de les entrades és de 6€, amb el descompte que l’empresa que organitza el musical repartirà en els centres educatius de Burjassot, o de 8€, en el cas de no tenir aquest descompte. Les entrades podran adquirir-se el mateix diumenge a partir de les 16 hores en la taquilla del Tívoli.

A través de la música i el moviment, aquest divertit musical engegarà la imaginació i la fantasia dels més xicotets, d’una manera molt visual en la qual la veu, el moviment i el ritme dels intèrprets del mateix els faran passar una vesprada de somni.